Document ID: 31997D0628

31997D0628
L 261/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 юли 1997 година
за изменение на Решение 93/70/EИО относно кодифициране на съобщението „Анимо“
(текст от значение за ЕИП)
(97/628/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/EИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 92/118/EИО (2), и по-специално член 20, параграф 3 от нея,
като има предвид, че за да гарантира, че съобщението „Анимо“ е бързо разбрано, Комисията, с Решение 93/70/EИО (3), последно изменено с Решение 94/295/EО (4), е поставила като условие кодовете да бъдат използвани за животни и животински продукти;
като има предвид, че в светлината на придобития опит, значителни промени са били направени във файла с данни, свързани с кодовете за животинските продукти, така че да се подобри неговото използване;
като има предвид, че приложението към Решение 93/70/EИО би следвало да бъде изменено, така че да се адаптира към съответния файл в новия софтуер;
като има предвид факта, че това, че някои живи животни и продукти са включени в кодификацията не означава, че съобщението следва да бъде изпратено посредством компютъризираната мрежа „Анимо“;
като има предвид, че кодифицирането на живи животни и продукти ще бъде преразгледано, когато решенията, необходими за въвеждане на проекта Shift, бъдат приети;
като има предвид, че мерките, установени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към Решение 93/70/EИО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 28 юли 1997 година.

Labels: 12
3
17
6